User:Vikka2313/sandbox

Fjórir jarðskjálftar yfir þremur af stærð hafa orðið við Bárðarbungu frá 2014, sá síðasti nýlega. Eldfjallafræðingar óttast ekki afleiðingar af stórgosi í Bárðarbungu. Þeir segja það allavega kost að slíkt gos gangi fljótt yfir.

Undanfarna daga og vikur hefur þjóðin búið sig undir að fást við afleiðingar af eldgosinu undir jökli en líkurnar á því að það verði hafa aukist til muna. Um leið hafa spárnar um afleiðingarnar orðið svartsýnni. Eldfjallafræðingar, sem hafa verið við rannsóknir í Holuhrauni síðustu vikur, segir að stórgos í Bárðarbungu sé ekki endilega það versta sem geti gerst. „Ef við fáum gott stórgos upp úr Bárðarbungu sjálfri þá getum við huggað okkur við það að það stendur ekki lengi yfir. Stórgos eru þess eðlis að þau taka efnið út á mjög stuttum tíma Og síðan eru menn náttúrulega bara að glíma við öskuna, sambærilegt og menn þurftu að gera 2010 og 2011. Ísland er ekki að springa í tætlur,“ segja eldfjallafræðingar.

Ekkert kvikuflæði er lengur til yfirborðs í Holuhrauni og eldgosinu því þannig séð lokið. Gosið hófst 31. ágúst og stóð því í rétt tæpt hálft ár. Óvanalegt er að stök gos standi svo lengi þó goshrinur eins og t.d. Kröfluelda hafi staðið yfir mikið lengur.

Gosið skilaði um 1.4 rúmkílómetrum af hrauni sem þekur um 85 ferkílómetra. Er þetta því langstærsta hraungos á Íslandi frá Skaftáreldum á 18. öld og reyndar ekkert eldgos síðan þá skilað eins miklu magni af gosefnum.

Bárðarbunga hefur sigið um amk 61 metra frá því umbrotin hófust.

En hvort umbrotið sé búið er ekki víst. Jarðfræðingar hafa bent á að það er gliðnunarhrina í gangi og þær geta staðið yfir í ár eða áratugi með nokkrum eða mörgum eldgosum. Þannig stóðu Kröflueldar í 9 ár.

Nú verður fróðlegt að vita hvort askja Bárðarbungu taki að rísa á ný og þá hversu hratt. Ef hún stendur í stað og jarðskjálftavirkni fjarar út þá má ætla að umbrotunum og gliðnunarhrinunni sé þar með lokið en sennilega mun taka nokkrar vikur að skera úr um það.

Það má segja að það sé mikil heppni að þessi umbrot þróuðust eins og þau gerðu, þ.e. fremur rólegt gos á íslausu landi víðsfjarri mannabyggðum. Skaðinn enginn fyrir utan nokkur óþægindi vegna gasmengunar. En eins og að ofan segir þá er ekki hægt enn sem komið er að slá því föstu að umbrotunum í Bárðarbungu sé lokið þó gosinu sé lokið.